**REFERAT FRA**

**Anholt Borgerforenings
ekstraordinære generalforsamling i Anholt Forsamlingshus
den 18. november 2021 kl. 19.00**

Er der forslag om afstemning om vedtægtsændringer, skal der i henhold til Borgerforeningens vedtægter § 8 være fremmødt mindst en fjerdedel af medlemmerne.

Da dette ikke var tilfældet til den ordinære generalforsamling den 15. juni 2021, blev der indkaldt til denne ekstraordinære generalforsamling.

Dirigenten erklærede den ekstraordinære generalforsamling beslutningsdygtig, da mindst en fjerdedel af medlemmerne var til stede fysisk eller ved fuldmagt.

Forslag 1 indsendt af Mia Nordby vedr. § 5 blev vedtaget. Ordinære generalforsamlinger afholdes således for fremtiden den anden søndag i marts.

Forslag 2 indsendt af Vibeke Jessen-Klixbüll primært vedr. § 6, der omhandlede bestyrelsens mulighed for at engagere en regnskabsfører. Efter en heftig debat om nødvendigheden af denne tekstændring i § 6 blev forslaget forkastet af forsamlingen.

Referent: Vibeke Klixbull

Dirigent: Poul Anker Boisen